Мелинда Гејтс
Мелинда Ан Гејтс (; рођена 15. августаа 1964. године у Даласу) је америчка хуманитарка и супруга оснивача Мајкрсофта Била Гејтса. Оснивач је фондације "Бил&Мелинда Гејтс" која се бави разним хуманитарним активностима.

Биографија 

Мелинда Ан Френч је рођена 15. августа 1964. године у Даласу у Тексасу. Она је друга од четворо деце Рејмонда Џозефа Френча, инжењера за ваздухопловство и Елин Агнес Амерланд, домаћице. Мелинда има старију сестру и два млађа брата. Похађала је Католичку школу Св.Моника, где је била најбоља ученица. Затим је зваршила Академију Урсулин у Даласу 1982. гоине, а након тога дипломирала на рачунарској техници и економији на Универзитету Дјук. 1987. је магистрирала бизнис на истом универзитету.

Убрзо по завршетку факултета, придружила се Мајкрософту и учествовала у развоју многих мултимедијалних производа, укључујући МС Боб, Енкарта и Експедиа. Током рада у Мајкрософту упознала се са Билом Гејтсом, за кога се удала 1994. године на приватној церемонији на Хавајима. Убро након тога је напустила компанију како би могла да се фокусира на подизање породице. Њена последња позиција у компанији је генерални директор информативних производа. Мелинда и Бил имају троје деце: Џенифер Катрин Гејтс (рођена 1996.), Рори Џон Гејтс (рођен 1999.) и Феб Адел Гејтс (рођена 2002). Живе у кући Била Гејтса на обали језера Вашингтон у близини Сијетла.

Након тога Мелинда је била члан управног одбора Универзитета Дјук од 1996. до 2003. А од 2006. активно ради у фоондацији под именом "Бил&Мелинда Гејтс".

Признања и награде 

 Мелинда и Бил Гејтс су 2002. године добили награду за хуманитарне активности у корист угрожених особа.

 У децембру 2005. Мелинда и Бил Гејтс су проглашени као личности. Мелинда и Бил су примили награду шпанског принца за међународну сарадњу, 4. маја 2006. године, за њихов утицај на свет кроз добротворне акције.

 Маја 2006. године због рада на побољшању живота деце у Америци и широм света, дечија болница у Сијетлу даје име својој згради Мелинда Френч Гејтс Амбуланта.

 Преседава кампањом у којој је прикупљено око 300 милиона долара за проширење болница за негу недовољно развијене деце као и развој истраживачког програма болнице како би пронашли нове лекове и третмане.

 Године 2007, Мелинда Гејтс је постала почасни доктор медицине на Институту Каролинска у Стокхолму, Шведска.

 12. јуна 2009. године Мелинда и Бил су примили почасне дипломе Универзитета у Кембриџу.

 2016. године, председник Барак Обама предао је Мелинди и Билу председничку медаљу слободе за своје филантропске акције.

 2017. године, председник Француске Франсоа Оланд наградио је Бил и његову супругу са највећом националном наградом Француске - Легиом части у Паризу за своје добротворне напоре.

Референце

Литература

Спољашње везе 

  Profile at the Bill & Melinda Gates Foundation
  Melinda Gates Goes Public
  Melinda Gates Philanthropic Profile 
  Melinda Gates

Рођени 1964.
Људи из Даласа
Американци
BBC 100 жена